ફરિયાદમાં મિતાલીએ આક્ષેપ કર્યા છે કે લગ્ન જીવન બાદ વિવેક સાથે માત્ર ત્રણ વખત શારીરિક સંબંધ રહ્યા છે આ સિવાય વિવેક ડિપ્રેશનમાં હોવાનો પણ આક્ષેપ કર્યો છે. મિતાલી દિલ્હીમાં હતી તેમ છતાંય સાસુ મંજુલાબહેન અને સસરા હેમલભાઇ તેની પર હુકમ ચલાવતા હતા. વિવેક ફોન કરીને સાસુ સસરાને તમામ વાત કરતો હોવાનો પણ આક્ષેપ કર્યો છે. દિલ્હીની પ્રખ્યાત વિદ્યાભારતી સ્કૂલમાં મિતાલીની નોકરી લાગી હતી. જોકે સાસુ સસરાએ ધમકી આપીને નોકરી છોડાવી દીધી હતી. આ સિવાય ફરિયાદમાં આરોપ કર્યા છે કે સાસુ મંજુલાબહેન જ્યારે દિલ્હી રહેવા માટે આવ્યાં હતાં ત્યારે પણ હેરાનગતિ કરી હતી.